На основу члана 17. и члана 19. став 1. Закона о јавном информисању и медијима („Службени гласник Републике Србије“, број: 83/2014, 58/15 и 12/16-аутентично тумачење), члана 68. Статута Општине Владичин Хан („Службени гласник Пчињског округа 21/08 I 89/09 и службени гласник града Врања брoj: 11/2013), члана 4. Одлуке о буџету Општине Владичин Хан за 2017. годину („Службени гласник града Врања“, број: 43/16), члана 30. Одлуке о Општинском већу Општине Владичин Хан („Службени гласник Пчињског округа", бр. 23/08) члана 51. Пословника Општинског већа Општине Владичин Хан („Службени гласник града Врања“, број:40/13), Општинско веће Општине Владичин Хан, на седници одржаној 10.02.2017. године, објављује :

**ДОПУНУ КОНКУРСА**

**Објављеног 27.01.2017. године у дневном листу „Информер“ за суфинасирање пројекта из буџета Општине Владичин Хан ради остваривања јавног интереса у области јавног информисања у 2017. години број 06-10/3/2017-01**

Допуна конкурса за суфинасирање пројекта из буџета Општине Владичин Хан ради остваривања јавног интереса у области јавног информисања у 2017. години број 06-10/3/2017-01

врши се на начин што се у делу II Износ средстава опредељених за конкурс додаје нови став који гласи:

„Најмањи износ средстава који се може одобрити по пројекту износи 125.000,00 динара а највећи износ средстава који се може одобрити по пројекту износи 1.250.000,00 динара.“

Рок за подношење пријаве по конкурсу продужава се за 15 дана од дана објављивања у допуне конкурса у дневном листу.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ: 06-19/1/2017-01**

**П Р Е Д С Е Н И К**

**Горан Младеновић**